ዛሬ ያለንበት ችግር በዋናነት ራሱን መንግሰት የሚለው አካል ችግር ሆኖ ነው እኔን የሚሰማኝ፡፡ ለውጥ የተባለው እንዲመጣ ትግል በነበረበት ጊዜና በለውጡም ብዙ መልካም የሆኑ ሁኔታዎች ተፈጥረው ነበር፡፡ ራሳቸውን የለውጥ አራማጅ ያሉት ግን ከለመዱት የማሰመሰልና ሴራ መሸረብ ነጻ መሆን ስላልቻሉ ወደበለጠ የከፋ ነገር ገባን፡፡ ያኔ የኦሮሞ ደም የእኔ ደም በተባለበት ወቅት ለውጡን ጥሩ ሲመሩ ነበር ያልናቸው ዛሬ የዘሬን ብተው ይመንዝረኝ አይነት ሆነውብናል፡፡ ግን እስከ መቼ፡፡ ወዴትስ እያመራን እንደሆነ ይገባቸው ይሆን? በኢትዮጵያዊነት ታጅቦ ሌላውን ማጥቃትና የንግድ ዕቃ ማድረግ በኦሮሞነት ታጅቦ ትልልቅ አገር አፍራሽ ሴራን ማሴር ግን መጨረሻውን ምን እንደሚሆን ይረዱት ይሆን? 27 ዓመት ወያኔ የሸረበችውን ሴራ በጣጥሶ ከተለወጣችሁ ብሎ አምኖ የተቀበላቸው አንድም ቀን አላደሩ ነበር ከአሳዳጊያቸው የተማሩትን የዘረኝነት ስልት በተግባር ሲያውሉት፡፡ አዝናለሁ፡፡ ችግሩ ከጅምሩም በዘፈቀደና በአጋጣሚ የመቱ እንጂ አገርና ሕዝብ ማለት ምን ማለት እንደሆነ የማይረዱ በመሆኑ ይሄው ወጣንው ያልነበት አረንቋ ተመልሰን ጭራሽ በከፍጸኛ ፍጥነት እየዘቀጥን ነው፡፡
ጀዋር መሀመድና ቡድኑን ከመጀመሪያውም አገር ለማፍረስ እንደነበር አጥተውት አደለም፡፡ ሆኖም ብዙዎች የእሱ ፍላጎት ተጋሪዎችና ሌሎች ደግሞ በአላወቁት ነገር በኦሮሞነት አጃቢ በመሆን እስከ አምልኮት ደረስ ተከተሉት፡፡ ሲመኘው የነበረውን የሕዝብን ከሕዝብ አጫርሶ አገር የማፈረስን ሙከራ አንዴ ሳይሆን ሁለቴ በአዋጅ በአዲስ አበባ ውስጥ ተቀምጦ አወጀ፡፡ በመጀመሪየው አዋጁ ያ ሁሉ ሰው አልቆ እሱን ማን አባቱ ነው የሚነካህ በሚል ጭራሽ ሲያባብሉት ተመለከትን፡፡ በጣም የተማመንባቸው ብዙዎች ሳይቀሩ በሚያሳዝን ሁኔታ ለአገር ጠላት ሆነው በከፍተኛ ሥልጣን ላይ ተቀምጠው አስተዋልን፡፡ አገር በራሷ ጠላቶች እጅ እንደወደቀች ታዘብን፡፡ ኦሮሞነት ብዙዎችን እንዳያስተውሉ አወራቸው፡፡ ለዘመናት የገነቡትን የጥላቻና ዘረኝነት ጥማቸውን በተግባር ለመፈጸም እጅግ ተጣደፉ፡፡ ነፍጠኛ ነፍጠኛ ነፍጠኛ ብለው ምርር ብለው ጮኹ፡፡ የጥላቻቸውን ልክ አግጦ ወጣ፡፡ በዚህ ሁሉ ባላወቀውና ባልተረዳው ነገር በአጃቢነት የሚተምላቸው በዛ፡፡ እግዚአብሔር ግን ያያል፡፡ ማንንም አይምረውም፡፡ አንዳች የማያውቁ ሚስኪኖች ላይ አዋጅ ታወጀ፡፡ ለአንዳነዶቻችን ይሄ ለሶስተኛ ጊዜ ያየነው ሙከራ ነው፡፡ አንደ በደርግ፣ ሌላው ወያኔ የገባ ጊዜ ዛሬ ደግሞ ኦሮሞ ስልጣን ይዟልና አሁን ከየትኛውም ጊዜ ተመቻችቶልናል ብለው በአሰቡበት ጊዜ ነው፡፡ በመሀል የኖርንባቸውን ክስተቶች እዚህ ጋር መጠቆም አልፈልግም፡፡ እነዚህ ሶስቱ ዋና ምሰሶ ናቸው፡፡ ደርግ እንዳይነሳ አድርጎ ሰብሮት ነበር፡፡ ወያኔ ጠገገነቸው ዛሬ ደግሞ ራሱን ኦፒዲ የሚለው ቡድን አወፈረው፡፡ እርግጥ ነው በተለይ መለስ ከሞተ ጀምሮ በከፍተኛ ፍጥነት ይሄ ቡድን ወደ ላይ እየመጣ ነበር፡፡ በፍጥነት ነበር አኖሌ የሚባል የበቀል ሐውልት አቁሞ ኦሮሞን ሁሉ በጥላቻ ሲያጠምቅ የቆየው፡፡ የኦሮሞ እስላማዊ ቡድን ሴራ፡፡
አሁንም መንግስት ነኝ የሚለው አካል እያምታታን ነው፡፡ እኔን እስሚገባኝ መነግስት የሚያደርጋቸው ደድርጊቶች የጉዳዩን አንኳር መራከስና ማደበስበስ ነው፡፡ አያውቀውም የሚል እምነት ግን የለኝም፡፡ አጋጣሚውን ሌሎችን ለማጥቃትም እየተጠቀመበት ይመስለኛል፡፡ አሁን የተከሰተው ድርጊት ግልጽ የሆነ ባለቤት እያለው ከጉዳዩ ጋር የማይገናኙ ግለሰቦችንና ቡድኖች በዚህ ጉዳይ አባል ማድረግ እጅግ አደገኛ የሆነ አሁን አድበስብሶ የማለፍ አዝማሚያ እያየን ነው፡፡ ሌላው ሰዎች ጭንቅላት ውስጥ በሰፊው የሰረጹ ጉዳዮችን ለዚሁ ማደበስበሻ ሲጠቀምበት እናያለን፡፡ ግለሰቦችም ይሁኑ ቡድኖች ሌላ ከዚህ ጉዳይ ያልተያያዘ ሊጠየቁበት የሚችል ወንጀል ወይም የፍትሕ ጉዳይ ሊኖር ይችላል፡፡ የሐጫሉ ግድያና ግድያውን ተከትሎ ሕዝብን ከሕዝብ ለማጫረስ አገርን ለማፍረስ የተደረገው ሙከራ ግን ግልጽ የሆነ ባለቤት አለው፡፡ የእነጀዋርንና እስክንድርን ፖሊስና አቃቢ ሕጓ ተብዬዎች ይናበቡ ነበር ሲሉን አእምሮ እንዳለን እንኳን ትንሽ ሊቆጥሩን አለፈለጉም፡፡ ሌላው ሁል ጊዜ ኦሮሚያ ውስጥ አንድ ችግር ተከሰተ በተባለ ቁጥር በምክነያትነት እንደማምለጫ የሚደረገው ሸኔ ኦነግ የተባ ቡድን ነው ከዚሁ እነዚሁ የመንግስት የተባለው አካላት ሲጠቅሱት የሰማሁት፡፡ አዝናለሁ አሁን ነገሮችን በውል እያስተዋለን ነው፡፡ ሸኔ ኦነግ ሌላ ቦታ ጥፋት አድርሶ ሊሆን ይችላል፡፡ በምናያቸው ማንነትን ኢላማ አድርገው በተነሱ አደጋዎች ግን አንዳቸውም ጋር የሸኔ ኦነግ የተባለው ቡድን ለመኖሩ ምልክት የለንም፡፡ እንደተለመደው በሸኔ ኦነግ አሳቦ ሁኔታዎችን ለማድበስበስ እንጂ፡፡ በሌሎች ቦታዎች የሆነውን ሁሉ አሁን እያየን ነው፡፡ የሚገርምና የሚያሳዝነው ግን በአምቦ የሐጫሉ የቀብር ስነስርዓት እንዳይከናወንም የዚሁ የፈረደበት ሸኔ የችግር ፈጣሪ በሚል ሲወነጅል ነበር፡፡ እውነቱ ግን አሁንም አስከሬንኑን ተከትለው የሄዱ የአሸባሪው የወያኔና የጀዋር ቅጥረኞች እንደነበሩ ብዙም አጠያያቂ አደለም፡፡ እርግጥ ነው በአላወቀው ነገር ምንም የማያውቁ ወጣቶችን ለመጠቀም ችሏል፡፡ ሸኔ ኦነግ ያላችሁን ቡድን ግን በዚህ ክስተት ለመኖሩ አንድም የምናየው ምልክት የለም፡፡ የሚገርመው ከዩኒቨርሲትም ታፍነው የተወሰዱ ተማሪዎች እንዲሁ በሸኔ ኦነግ ተሳቦ እንዲቀር ተፈልጓል፡፡ የዛ ጉዳይ ወንጀል ሰሪና የሐጫሉ ገዳይ ግን የተለያዩ አይመስሉኝም፡፡ በግለሰብ ደረጃ ሳይሆን በመዋቅርና በቡድን ማለቴ ነው፡፡ እንግዲህ ከጀዋርና አጋሮቹ ጋር በአይናችን የምናየው ኦፌኮ የተባለ ቡድን እንጂ ሸኔ ኦነግ የተባለው አይደለም፡፡ እኔ የሸኔ ኦነግ ጠበቃ ሆኜ አደለም ግን በዚህ ቡድን እየተሳበበ የሚደረገው ሴራ ስለታዘብኩ እንጂ፡፡ እንዲህ ያለ ማምታታት ቆይቶ ለራስ አደጋ እንደሆነ ማሰብ ቢቻል ጥሩ ነው እላለሁ፡፡
እኔ ለዚህ ክስተት የመጀመሪያ ተጠያቂ የማደርገው መንግሰት የተባለውንና በውስጡ ከእነጀዋር ጋር የሚሰሩትን ነው፡፡ ምንም ሌላ ሌላ ጋር መቧጠጥ አያስፈልግም፡፡ መንግስት የሚባለው ከጅምሩ ለዚህ ወሮበላ የሚሰጠው ከለላ ለብዙ ወነጀሎች ተባባሪው እንደነበር እናስታውሳለን፡፡ የኮንደሚኒየም ቤት አይሰጥም ባለ ጊዜ መንግስት ተብዬው ፖሊስ መድቦለት ነበር፡፡ በአለፈው ያ ሁሉ ዜጋ የሞተበት ክስተት እንዲሁ መንግሰት ተባባሪው ነበር፡፡ የኢትዮጵያ ዜግነት ሳይኖረው የፓርቲ አባል ሲደረግ ተባባሪው አሁንም መንግሰት ነኝ የሚለው ራሱን በኢትዮጵያዊነት ሳይሆን በኦሮሞነት የሚመዝን ነው፡፡ ኦሮሞ ከሆነ የትኛውንም ወንጀል ቢሰራ ተቀባይነት ስላለው፡፡ ሌሎች ብዙ ያየናቸው ችግሮችም አሉ ለምልክት እነዚህ ጠቀስኩ እንጂ፡፡ በኦሮሞነት እየታጀበ ብዙ ጥፋት ጠፍቷል፡፡ በኦሮሞነት እየታጀበ ብዙ ኦሮሞ ከቤት ንብረቱ አፈናቅሎ ቦታውን ነጥቆ ለሌሎች ቸርችሮት መልሶ ኦሮሞን ከቦታው አፈናቅለው እያለ ሌላ የጥላቻ መርዙን ይረጭበታል፡፡ ኦሮሞም ሆንክ ሌላው በደንብ አስተውል፡፡ የአዲስ አበባም ሆነ በዙሪያዋ ያሉ ቦታዎችን ሲቸረችር የነበረው ወያኔ ሳይሆን በዋናነት ኦሮሞ ነበር፡፡ እያፈናቀለ የነበረው የሸዋ ኦሮሞንና ሌሎችን ነበር፡፡ እስኪ ብዙ ገበሬ የተፈናቀለው በአዲስ አበባ ነው ወይስ በቡራዩ፣ በገላን፣ ዱከም፣ አለምገና በሱሉልታ ሳይቀር? መቼም በእነዚህ ከተሞች ኦሮሞ ነበር ከንቲባ ተብሎ ሲነግድ የቆየው፡፡ ችራሽ ሱሉልታና ለገጣፎ አርሲ ነበር የመሬት ነጋዴዎችና የሕዝብ ጠላቶች የተመደቡት፡፡ በኦሮሞነት እየታጀበ ብዙ ነገር እየጠፋ ነው፡፡ ዛሬ በኦሮሞነት ታጅቦ ነበር ሐጫሉን መግደል ነፍጠኛንና ኦሮሚያ ውስጥ የሚኖርን ሁሉ ለመጨረስ ጥሩ ምክነያት አድርገው ያሰሉት፡፡ ሐጫሉ በሐሳብ ስላልመሰላቸው እንደጠላት ሕዝብን ከሕዝብ ማባላትና አገር ለማፍረስ ደግሞ እንደጥሩ ኢላማ አስበውታል፡፡ ይሄ ሆኗል፡፡ ዛሬም ልታምታቱን አትሞክሩ፡፡ ኦኤም ኤን ለሐጫሉ ያደረገለት ቃለመጠይቅ ብዙ ነገር ነግሮናል፡፡ አዝናለሁ!
ቅዱስ እግዚአብሔር ማስተዋሉን ይስጠን ኢትዮጵያንና ሕዝቧን ይጠብቅ! አሜን!